PROCEDIMENT DE SOL·LICITUD D'INCORPORACIÓ DEL PAS AL SISTEMA DE CARRERA PROFESSIONAL HORITZONTAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4186)
  + [Valencià](/va/acuerdo/4186)






Selector de idioma

Leer

* [Español](/es/acuerdo/4186)
* [Valencià](/va/acuerdo/4186)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT DE SOL·LICITUD D'INCORPORACIÓ DEL PAS AL SISTEMA DE CARRERA PROFESSIONAL HORITZONTAL[Butlletí Oficial Universitat d'Alacant](/ca/Publicacion)
=========================================================================================================================================================

Secretaria General

Butlletí Oficial Universitat d'Alacant





PROCEDIMENT DE SOL·LICITUD D'INCORPORACIÓ DEL PAS AL SISTEMA DE CARRERA PROFESSIONAL HORITZONTAL

Data d'aprovació
:   17/05/2017

Data de publicació
:   17/05/2017

Òrgan competent
:   Consell de Govern

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=4186.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4186)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4186)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT DE SOL·LICITUD D'INCORPORACIÓ DEL PAS AL SISTEMA DE CARRERA PROFESSIONAL HORITZONTAL&url=https://www.boua.ua.es/va/acuerdo/4186)

**Títol:** PROCEDIMENT DE SOL·LICITUD D'INCORPORACIÓ DEL PAS AL SISTEMA DE CARRERA PROFESSIONAL HORITZONTAL

**Secció:** CONVOCATÒRIES I CONCURSOS

**Òrgan:** Consell de Govern

**Data d'aprovació:** dimecres, 17 de maig de 2017

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 17 DE MAIG DE 2017, VA APROVAR PER UNANIMITAT LA CONVOCATÒRIA DE LA CARRERA PROFESSIONAL:

RESOLUCIÓ DE 17 DE MAIG DE 2017, DEL RECTORAT DE LA UNIVERSITAT D’ALACANT, PER LA QUAL S’INICIA EL PROCEDIMENT DE SOL·LICITUD D’INCORPORACIÓ DEL PAS AL SISTEMA DE CARRERA PROFESSIONAL HORITZONTAL

I. La disposició vint-i-sisena de la Llei 14/2016, de 30 de desembre, de pressupostos de la General itat, estableix que, amb efectes d’1 de gener de 2017, s’iniciarà el procés d’implantació progressiva del complement de carrera professional del personal funcionari de carrera i laboral fix d’administració i serveis de les universitats públiques de la Comunitat Valenciana .

Així mateix, estableix que aquest procés s’ajustarà als criteris i condicions establits en el Decret 186/2014, de 7 de novembre, del Consell, pel qual es regula el sistema de carrera professional horitzontal i l’avaluació de l’acompliment, del personal funcionari de carrera de l’Administració de la Generalitat (d’ara endavant Decret 186/2014).

II. De conformitat amb el que disposa la disposició transitòria tercera de l’esmentat Decret 186/2014, el personal funcionari de carrera i laboral fix d’administració i serveis ha de sol·licitar l’accés al sistema de carrera professional horitzontal en els termes previstos en els apartats següents, en el termini d’un mes, comptat a partir de l’endemà de la publicació d’aquesta resolució en el Butlletí Oficial de la Universitat d’Alacant (BOUA).

En aquest termini, el personal podrà presentar la seua renúncia a l’adhesió al sistema de carrera professional horitzontal.

III. La direcció d’àrea de recursos humans, en el termini de sis mesos, dictarà i notificarà resolució en la qual, si escau, es reconeixerà el grau de desenvolupament professional (GDP) en el qual queda enquadrat el personal, el temps restant per a poder, si escau, ascendir al següent GDP, així com, quan siga procedent, el dret a la percepció del complement retributiu compensatori previst en l’article 18 del Decret 186/2014.

El termini de sis mesos començarà a comptar des de l’endemà de la finalització del termini de presentació de sol·licituds. Els efectes de la falta de resolució expressa seran estimatoris.

IV. Considerant el nombre de personal afectat i a l’efecte de facilitar i agilitar la presentació i la resolució d’accés al sistema de carrera professional horitzontal, s’estableix un procediment electrònic per a l’accés al sistema de carrera professional, que es descriu en l’annex I

Aquest procediment tindrà caràcter obligatori per a tot el personal que dispose de compte de correu «ua.es».

V. Per a dur a terme el procediment previst en l’apartat anterior, s’habiliten dues e-sol·licituds, Sol·licitud d’adhesió al sistema de carrera professional horitzontal i Renúncia al sistema de carrera professional horitzontal. L’accés a les e-sol·licituds es farà a través de l’aplicació eAdministració d’UACloud .

VI. L’aplicació estarà accessible durant un mes, a comptar des de l’endemà de la publicació d’aquesta resolució.

La documentació acreditativa de les al·legacions que s’efectuen haurà de ser adjuntada a través d’aquesta e-sol·licitud.

VII. Tota la normativa i informació referides a la carrera professional horitzontal, estarà disponible per al personal de la Universitat d’Alacant, en UACloud - Expedient personal - Carrera Professional Horitzontal i en la pàgina web del Servei de Gestió de Personal, Unitat de PAS .

Alacant, 17 de maig de 2017

El rector

Manuel Palomar Sanz

\_\_\_\_\_\_\_\_\_\_\_\_\_\_\_\_

ANNEX I. PROCEDIMENT ELECTRÒNIC PER A L’ACCÉS AL SISTEMA DE CARRERA PROFESSIONAL HORITZONTAL DEL PERSONAL FUNCIONARI DE CARRERA I LABORAL FIX D’ADMINISTRACIÓ I SERVEIS DE LA UNIVERSITAT D’ALACANT.

Article 1. Objecte

Aquest procediment té com a objecte regular l’accés al sistema de carrera professional horitzontal del PAS que a data d’1 de gener de 2017 tinga la condició de personal funcionari de carrera o laboral fix de la Universitat d’Alacant, així com aprovar l’e-sol·licitud dissenyada a aquest efecte. D’ara endavant aquesta e-sol·licitud apareixerà referida com a Sol·licitud d’adhesió al sistema de carrera professional horitzontal.

Article 2. Inici i obligatorietat del procediment electrònic

A partir de la publicació en el BOUA de la resolució d’inici del procediment de sol·licitud de la incorporació al sistema del personal referit en l’article 1, el personal inclòs en l’àmbit d’aplicació d’aquest procediment que dispose d’un compte de correu «ua.es» haurà de tramitar la seua sol·licitud d’adhesió al sistema de carrera professional horitzontal, així com, si escau, la seua renúncia expressa, amb caràcter obligatori a través d’aquests procediment, que es tramitarà íntegrament de manera electrònica.

Article 3. Accés a l’aplicació

1. La persona interessada haurà d’accedir a l’e-sol·licitud a la qual es refereix l’article 1 d’aquest procediment, que estarà accessible en UACloud - eAdministració.

2. L’aplicació només permetrà l’accés a aquell personal que, segons les dades que es troben en el Registre de Personal de la Universitat d’Alacant (d’ara endavant, Registre de Personal), complisca els requisits previstos per a tenir dret a l’accés al sistema de carrera professional horitzontal segons el que disposa el Decret 186/2014.

3. Els qui estiguen obligats a accedir al sistema per mitjà del procediment electrònic i no en facen ús seran objecte de tractament homogeni d’ofici pel Servei de Gestió de Personal en els termes que preveu l’apartat dotze de la disposició transitòria tercera del Decret 186/2014, una vegada finalitzat el procés d’enquadrament inicial de la resta de personal.

Article 4. Termini, ompliment i presentació de sol·licituds

1. En el termini d’un mes, comptat a partir de l’endemà de la publicació en el Butlletí Oficial de la Universitat d’Alacant (BOUA) de la resolució d’inici del procediment a la qual es refereix l’article 2 d’aquest procediment, tot el personal inclòs en el seu àmbit d’aplicació haurà de sol·licitar la seua incorporació al sistema de carrera professional horitzontal i l’avaluació inicial de l’exercici per mitjà de l’acreditació d’algun dels mèrits previstos en l’apartat 1.b de la disposició transitòria primera del Decret 186/2014.

2. Una vegada que s’haja tingut accés a la Sol·licitud d’adhesió al sistema de carrera professional horitzontal mitjançant l’eAdministració d’UACloud , es mostrarà l’antiguitat de la persona interessada, tant en el grup o subgrup en què es trobe en situació de servei actiu com, si és el cas, en aquell o aquells en què estiga declarada en excedència voluntària automàtica. A continuació, la aplicació mostrarà la relació dels mèrits que es troben en el Registre de Personal. Si el mèrit que pretén al·legar la persona interessada és un dels inscrits en aquest registre, haurà de seleccionar el que considere oportú entre els relacionats per l’aplicació.

3. Quan es desitge al·legar algun mèrit diferent dels que apareixen relacionats com a inscrits en el Registre de Personal, es podrà presentar aquell que s’entenga pertinent a través de la mateixa e-sol·licitud, i annexar-hi, en format PDF, la documentació acreditativa corresponent, a la qual haurà d’acompanyar-se, necessàriament, una declaració responsable, la qual estarà disponible en la mateixa e-sol·licitud, en què es faça constar l’autenticitat de la documentació que es remet, i quedarà a la disposició del Servei de Gestió de Personal per a la comprovació, control i inspecció que estimen oportuns.

L’Administració podrà requerir la persona interessada en qualsevol moment perquè aporte l’original de la documentació al·legada.

4. Posteriorment l’aplicació assignarà provisionalment el GDP en el qual serà procedent enquadrar la persona sol·licitant, de conformitat amb l’antiguitat que consta en el Registre de Personal.

5. Si la persona interessada entén que són correctes tant el GDP assignat provisionalment com el mèrit que desitja al·legar per a l’enquadrament, haurà de confirmar la sol·licitud a través de l’aplicació informàtica, la qual guardarà registre del dia, que serà considerat com la data de sol·licitud amb caràcter general .

6. Quan es considere que el GDP assignat provisionalment per l’aplicació no és correcte, s’hi podran presentar les al·legacions que es consideren oportunes i aportar-hi la documentació pertinent de la forma prevista en l’apartat tercer; caldrà acompanyar-hi, així mateix, la declaració responsable amb els mateixos requisits i efectes.

Article 5. Termini extraordinari per a l’obtenció de mèrits

1. El personal funcionari de carrera o laboral fix d’administració i serveis de la Universitat d’Alacant que l’1 de gener de 2017 no acredite la possessió d’algun dels mèrits establits en l’apartat 1.b del Decret 186/2014, haurà de sol·licitar el seu accés al sistema dins del termini de presentació de sol·licituds i disposarà d’un termini, que finalitzarà el 31 de desembre de 2017, per a l’obtenció i l’acreditació d’aquests mèrits.

La persona interessada que es trobe en aquesta situació, haurà de marcar la casella «No dispose de mèrits», en la pantalla en què aquests apareixen expressats.

2. Els efectes de la selecció d’aquesta opció seran els previstos en l’apartat quart de la disposició transitòria primera del Decret 186/2014.

Article 6. Sol·licitud i reconeixement del complement retributiu compensatori

1. La resolució per la qual es reconeix al personal funcionari de carrera o laboral fix d’administració i serveis l’accés al sistema de carrera professional, per mitjà de l’enquadrament en el GDP que siga procedent, haurà d’incloure, si és el cas, el reconeixement del dret a percebre el complement retributiu compensatori al qual es refereixen l’article 18.2 i la disposició addicional segona del Decret 186/2014, sempre que la persona interessada en sol·licite la percepció a través de l’aplicació d’accés a la carrera.

2. A aquest efecte, la Sol·licitud d’adhesió al sistema de carrera professional horitzontal, igual que fa amb el GDP corresponent al grup o subgrup en què la persona interessada es troba en situació de servei actiu, assignarà, així mateix, el GDP que li correspondria en els grups o subgrups en què es trobe en situació d’excedència voluntària automàtica, de conformitat amb l’antiguitat que consta en el Registre de Personal.

En aquest cas, s’haurà de procedir de la mateixa manera que amb la sol·licitud del GDP del grup o subgrup en actiu, és a dir, confirmant o formulant-hi les al·legacions que siguen procedents, tal com s’especifica en l’apartat sisè de l’article 4 d’aquest procediment.

3. Es podrà sol·licitar el complement retributiu compensatori corresponent a cadascun dels grups o subgrups en què el personal es trobe en situació d’excedència voluntària automàtica per tal que es determinen les quanties corresponents a cadascun d’aquests, si bé únicament es podrà reconèixer i, per tant, percebre el complement corresponent a un dels grups o subgrups esmentats.

Llevat que la persona interessada indique una altra cosa en la seua sol·licitud, s’entendrà que el complement compensatori a percebre serà el de més import.

Article 7. Modificació de la sol·licitud

Durant tot el termini de presentació de sol·licituds, la persona interessada podrà accedir a eAdministració i presentar una nova sol·licitud que deixarà sense efecte la que haguera realitzat en un moment anterior. En aquest cas, la sol·licitud que es considerarà vàlida serà la presentada en últim lloc.

Article 8. Acreditació de la presentació de la sol·licitud

1. La presentació de la sol·licitud en el registre electrònic es podrà acreditar per mitjà del justificant expedit per aqueste de manera automàtica.

2. A l’efecte del còmput de terminis, serà vàlida i produirà efectes jurídics la data d’entrada que es consigne en el justificant expedit pel registre electrònic.

Article 9. Resolució

La direcció d’àrea de recursos humans dictarà una resolució en què es reconeixerà al personal funcionari de carrera i laboral fix d’administració i serveis, el GDP que siga procedent en cada cas, i la notificarà, en el termini màxim de sis mesos a comptar des de l’endemà del dia en què finalitze el termini previst en l’apartat 1 de l’article 4 d’aquest procediment. Els efectes de la falta de resolució expressa seran estimatoris.

Article 10. Notificació electrònica

1. Quan haja sigut dictada la resolució d’enquadrament inicial, l’accés a la Sol·licitud d’adhesió al sistema de carrera professional horitzontal suposarà la compareixença electrònica a l’efecte de la notificació prevista en l’article 36 del Decret 186/2014.

2. La forma d’accés serà la següent:

a) Prèviament s’enviarà un avís de notificació de caràcter informatiu, per correu electrònic a l’adreça «ua.es», en el qual es comunicarà l’existència de la notificació de la resolució d’enquadrament corresponent.

b) Aquest avís de notificació especificarà que, una vegada transcorreguts deu dies naturals a partir de la data de la seua recepció sense que s’hi haja accedit, equivaldrà al rebuig de la notificació als efectes previstos en la normativa legal vigent, llevat que es comprove la impossibilitat tècnica o material de l’accés.

c) Quan la persona interessada accepte la notificació podrà accedir a la resolució d’enquadrament corresponent, que també tindrà format imprimible.

3. L’aplicació guardarà registre del dia i l’hora d’aquest accés, que serà considerat, amb caràcter general , com a data de notificació.

Article 11. Accés a l’expedient

Les persones interessades que, d’acord amb el que disposa aquest procediment, hagen de realitzar la seua sol·licitud per mitjà d’aquest procediment electrònic, podran consultar a través de l’aplicació informàtica l’estat de tramitació de la seua sol·licitud.

Anàlisi
-------

:   **Modificat per:**

    * [Detalle
       MODIFICACIÓ DE L'ACORD DEL CONSELL DE GOVERN DEL 17 DE MAIG DE 4626 TIW QUE FA A LA CARRERA PROFESSIONAL DEL PAS](/va/acuerdo/5901)
      28/07/2020





[Carretera Sant Vicent del Raspeig s/n  
03327 Sant Vicent del Raspeig - Alacant  
 Tel. 11 890 8563 - Fax 36 603 3952](https://www.google.es/maps/@85.612359,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12927&trk=tyah&trkInfo=tarId%2O4772524054496%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)